NaiveNeuron/SloPal huggingface dataset:
Grendel, Gábor, podpredseda NR SR (2023-06-22):
Nedá sa, pán poslanec, už po prečítaní pozmeňujúceho. Pán poslanec Cmorej, chcem vás informovať, že až 17.10 h budeme hlasovať, takže nech sa páči, máte priestor, môžete vystúpiť v rozprave.
Laššáková, Jana, podpredsedníčka NR SR (2015-11-27):
Nech sa páči, pán poslanec Hlina.
Paška, Pavol, predseda NR SR (2012-06-20):
Hlasujeme o bodoch 47 až 50. Odporúčanie je schváliť. (Hlasovanie.) 141 prítomných, 83 bolo za, 22 proti, 36 sa zdržalo. Tieto body sme schválili.
Nicholsonová, Lucia, podpredsedníčka NR SR (2016-05-19):
Ďakujeme pánovi poslancovi Mihálovi. Na vaše vystúpenie chcú reagovať siedmi páni poslanci a poslankyne. Končím možnosť prihlásiť sa s faktickou poznámkou. Ako prvý vystúpi pán poslanec Viskupič. Nech sa páči.
Jurinová, Erika, podpredsedníčka NR SR (2014-07-03):
Poprosím pána podpredsedu vlády a pána ministra vnútra pána Roberta Kaliňáka, aby sa dostavil do rokovacej sály. Takže vyhlasujem krátku prestávku, kým príde pán minister. (Reakcia z pléna.)
M. Číž, podpredseda NR SR: (2009-03-11):
Slovo má pani poslankyňa Tkáčová.
Šimečka, Michal, podpredseda NR SR (2024-02-13):
Ďakujem pekne, takže môžme pokračovať. Pani ministerka, prosím o odôvodnenie návrhu. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov , tlač 134.)
Ľ. Jahnátek, minister hospodárstva SR: (2009-09-16):
Podľa zákona č. 179/1998 Z. z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní v znení neskorších predpisov povolenia na obchodovanie s vojenským materiálom vydáva ministerstvo hospodárstva... (Ruch v sále. Prerušenie vystúpenia predsedajúcou.)
Kollár, Boris, predseda NR SR (2022-05-04):
Ďakujem velice pekne. S jednou faktickou poznámkou vystúpi na pána poslanca pán poslanec Suja, nech sa páči, máte slovo.
T. Rosová, poslankyňa: (2009-06-18):
Predkladala som tento návrh zákona nie preto, aby nás rozdeľoval. Predkladala som tento návrh zákona preto, aby to, čo nás už akosi začína spájať, nás spájalo aj na papieri. Sviatok práce sa na našom území začal oslavovať za 1. Československej republiky. Republiky, ktorá vniesla demokraciu do našich zemepisných šírok. Preto niet pochýb, že máme dôvod oslavovať sviatok práce tak, ako mnohé iné demokratické, civilizované a rozvinuté európske krajiny. Na druhej strane ale niet pochýb o tom, že sme tu desaťročia zažívali presne to, čo veľmi trefne popísal môj kolega Frešo. Preto navrhujem, aby sme spojili prihlásenie sa k demokratickým hodnotám Európskej únie s oslavami sviatku práce a aby sme práve tento sviatok vrátili tam, kam patrí, aby sme ho postavili na tie správne hodnoty, ktoré sú pri jeho zrode. Ďakujem.
Grendel, Gábor, podpredseda NR SR (2021-03-16):
Ďakujem, pán minister. Prosím teraz určeného spravodajcu z výboru pre financie a rozpočet pána poslanca Milana Kuriaka, aby informoval Národnú radu o výsledku rokovania výborov o tomto návrhu vlády.
Lipšic, Daniel, poslanec NR SR (2015-11-24):
Takým, čo menej dopne, si možno aj zatlieskajú. Toto naozaj nie je matematika, toto je vec z literatúry, je to rečnícka otázka, pán poslanec, sa to volá rečnícka otázka. Takže toto nemá naozaj nič spoločné s matematikou, ale s literatúrou. A rečnícke otázky sa niekedy používajú a nie je ich účelom počuť na ne odpoveď, lebo tá odpoveď je úplne zjavná. Prečo sa neozývajú? Je to v ich prospech nakoniec. A oni presne vedia, že Ústavný súd to zruší a budú mať ešte viacej. No takže keď chcete odpoveď na rečnícku otázku, tak ja vám ju dám. Myslel som, že nemusíme takto úplne po lopate hovoriť, ale, dobre, nech je tak.
M. Číž, podpredseda NR SR: (2007-02-09):
Vážené kolegyne, kolegovia, otváram rozpravu. Do rozpravy som nedostal žiadnu písomnú prihlášku, preto sa pýtam, či sa niekto chce prihlásiť do rozpravy ústne. Pán poslanec Miššík, pán poslanec Richter, pán poslanec Kuruc. Ešte niekto? Ak nie, uzatváram možnosť prihlásiť sa do rozpravy ústne. A dávam slovo pánovi poslancovi Miššíkovi.
Hlina, Alojz, poslanec NR SR (2012-10-18):
Pardon. (Reakcie z pléna.) Dobre, pán kolega, poviem vám to osobne, prečo by tu mala kľudne stáť v tej kombinéze. A na záver len poviem, že nepresvedčili ste ma o tom riadení. Môže prednosta toho úradu riadiť aj školstvo, aj lesníkov, aj všetkých dokopy a vám to hlásiť, či budú mať segedínsky alebo bryndzové halušky v školskej jedálni v Kolárove. To tiež pre vás je možno nevyhnutná informácia (Smiech v sále.) Tá centralizácia, ktorá je v tom návrhu, hej, okrem toho zmyslu zmätenia obyvateľstva, vás aj vysoko koncentruje a robí z vás personu ultra very important. V poriadku, prečo nie, ale, viete, ešte to dokončím, tá konštrukcia toho zákona, že všetko sa zruší a všetko, čo aj mali a čo im zostalo, čo ešte nepredali, pôjde pod vás, to sú tiež také veci, pri ktorých ja nehovorím, že zrovna vy s tým budete robiť zle, ale vždy tá koncentrácia moci nebola dobrá, akože nikdy to v zásade nedopadlo dobre, špeciálne to nikdy nedopadlo dobre v strednej Európe. Čiže aj na to chcem upozorniť, hej, že nie som celkom fanúšik vysokej koncentrácie moci a vysokých rozhodovacích právomocí niekde. Viete, aby sme nedopadli tak ako niekedy iní, že všetko sa začne a skončí na Hlbokej, hej, ako tam niekde bolo to ÚV KSČ, ale tak sa to vravelo. Čiže to tiež nie je zrovna pre zdravie spoločnosti, ale možno pre ten typ spoločnosti, z ktorého ja mám pocit, že tu budujeme, to znamená, tú zabitú spravodlivosť pochovávame riadne hlboko. V zásade je to v lajne, hej, je to v línii, tak na to upozorňujem. Ďakujem.
Antal, Peter, poslanec NR SR (2019-09-11):
Ďakujem pekne, pán predsedajúci. Vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, výbor pre financie a rozpočet, výbor pre pôdohospodárstvo a životné prostredie a výbor pre verejnú správu a regionálny rozvoj. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom do 32 dní po prerokovaní od prerokovania návrhu zákona v Národnej rade v prvom čítaní. Pán predsedajúci, otvorte, prosím, rozpravu.
Hrnčiar, Andrej, doterajší podpredseda NR SR (2020-03-20):
Pán poslanec Vladimír Ledecký.
Klus, Martin, podpredseda NR SR (2019-12-03):
Ďakujem. Vyhlasujem rozpravu za skončenú. Rád by som sa opýtal, či chce k rozprave zaujať stanovisko navrhovateľ. Nie je tomu tak. Spravodajca? Nie je tomu tak. Prosím, uveďte, kedy bude hlasovanie. (Reakcia z pléna.) Hlasovanie teda zajtra o 11.00 hod., nie dnes o 17.00 hod. V poriadku, prerušujem rokovanie o tomto bode programu. A ďalším bodom programu je návrh na voľbu zástupcu navrhovaného, navrhnutého reprezentatívnymi združeniami zamestnávateľov do Dozornej rady Sociálnej poisťovne. Návrh má parlamentnú tlač 1821, správa o výsledku prerokovania návrhu vo výbore má tlač 1821a. Rád by som dal slovo poverenému členovi Výboru Národnej rady pre sociálne veci pánovi poslancovi Erikovi Tomášovi a prosím ho, aby návrh uviedol a súčasne aby z poverenia výboru podal správu o prerokovaní návrhu vo výbore. Nech sa páči, pán poslanec. (Rokovanie o návrhu na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne , tlač 1821.)
Dostál, Ondrej, poslanec NR SR (2024-01-23):
Pán poslanec Majerský, pripájam sa k vašej výzve k pánovi ministrovi Suskovi, aby stiahol tento návrh zákona z parlamentu, aby stiahol aj návrh na skrátené legislatívne konanie o tomto návrhu zákona, lebo o tomto, o tomto rokujeme. Teda aby som nebol zastavený, tak reagujem na to, čo hovoril pán poslanec Majerský, ktorý vyzval pána ministra Suska, aby tento návrh zákona stiahol. Čiže ja sa iba k tomu, iba k tomu pripájam, aby náhodou neprišlo k nejakému omylu zo strany presedajúceho. A k tomu, čo ešte okrem toho povedal pán poslanec Majerský, chcem zdôrazniť to jeho poukázanie na to, že skráteným legislatívnym konaním bola vylúčená verejnosť zo schvaľovania vážneho zákona, ktorý sa bude týkať všetkých ľudí na Slovensku. Zákona, ktorý sa bude týkať všetkých ľudí na Slovensku, to chcem zdôrazniť, že všetkých. Že novela Trestného zákona, také prvoplánové vnímanie je, že však to sa týka ľudí, ktorí páchajú trestnú činnosť, korupčníkov, zlodejov, mafiánov a podobne, prípadne ešte takých advokátov, sudcov, prokurátorov, policajtov. Ale nie je to tak, Trestný zákon sa týka úplne všetkých ľudí. Lebo obeťou kriminality sa môžu stať úplne všetci. Vykradnúť byt môžu úplne každému, kto má byt, a prepadnúť na ulici možno úplne každého, kto po tých uliciach chodí. A korupcia takisto postihuje všetkých, týka sa to všet... (Prerušenie vystúpenia časomerom.)
Kollár, Boris, predseda NR SR (2021-06-23):
Ďakujem. Pán poslanec Kuffa, nech sa páči, Štefan.
Hrušovský, Pavol, podpredseda NR SR (2010-12-08):
Prerušujem rokovanie schôdze do 14.00 hodiny. Pán poslanec Paška, pardon.
P. Hrušovský, predseda NR SR: (2005-12-15):
(Hlasovanie.) 133 prítomných, 133 za návrh. Národná rada návrh uznesenia schválila. Poprosím teraz pána poslanca Jozefa Mikuša, aby z poverenia výboru pre financie, rozpočet a menu Národnej rade predložil návrhy hlasovaní k prerokúvanému návrhu zákona, ktorý predložili poslanci Drgonec a Miššík, ktorí navrhujú zmenu zákona o platových pomeroch niektorých ústavných činiteľov Slovenskej republiky (tlač 1400). Nech sa páči, pán poslanec Mikuš.
Laššáková, Jana, podpredsedníčka NR SR (2012-05-09):
Pán poslanec Galko, nech sa páči.
Blanár, Juraj, podpredseda NR SR (2021-06-29):
Ďakujem. Na vaše vystúpenie jediná faktická poznámka. Pán poslanec Ján Pročko, nech sa pá... Jozef Pročko. Nech sa páči, máte slovo.
Ďuriš Nicholsonová Lucia, podpredsedníčka NR SR (2016-11-25):
Evidovala som, pardon, prepáčte, pani poslankyňa, myslím, že pán poslanec Goga sa prihlásil až potom, keď som uviedla, že evidujem jednu faktickú poznámku od pani poslankyne Jurinovej.
P. Hrušovský, podpredseda NR SR: (2001-12-06):
Neschválili sme bod 2 zo spoločnej správy. Pristúpime k hlasovaniu o bode 4.
P. Paška, predseda NR SR: (2010-05-26):
Teraz poprosím pána podpredsedu Národnej rady Slovenskej republiky a zároveň predsedu výboru pre verejnú správu a regionálny rozvoj, pána Tibora Cabaja, aby nás informoval o priebehu prerokovania tohto návrhu vo výbore.
Laššáková, Jana, podpredsedníčka NR SR (2012-05-10):
Pán poslanec Poliačik.
Paška, Pavol, predseda NR SR (2014-11-10):
Pán poslanec Zajac.
J. Senko, poslanec: (2007-02-06):
Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 206 z 30. januára 2007 pridelila vládny návrh zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom a o zmene a doplnení niektorých zákonov, na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre kultúru a médiá. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona v zmysle § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Vládny návrh zákona odporučili schváliť Ústavnoprávny výbor Národnej rady Slovenskej republiky uznesením č. 96 z 31. januára 2007 a Výbor Národnej rady Slovenskej republiky pre kultúru a médiá uznesením č. 45 z 1. februára 2007. Výbory Národnej rady Slovenskej republiky, ktoré predmetný vládny návrh zákona prerokovali, prijali pozmeňujúce a doplňujúce návrhy, ktoré sú uvedené v časti IV spoločnej správy 166a pod číslami 1, 2, 3, 4, 5, 6 a 7. Gestorský výbor na základe stanovísk výborov vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky odporúča Národnej rade Slovenskej republiky schválený návrh zákona (tlač 166) v znení schválených pozmeňujúcich a doplňujúcich návrhov schváliť. O pozmeňujúcich a doplňujúcich návrhoch uvedených v časti IV tejto spoločnej správy gestorský výbor odporúča hlasovať spoločne s návrhom schváliť ich. Gestorský výbor ma určil za spoločného spravodajcu výborov a poveruje ma, aby som podal správu o výsledku prerokovania návrhu zákona vo výboroch Národnej rady Slovenskej republiky podľa § 80, § 83, § 84 a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá č. 46 z 1. februára 2007. Pán predsedajúci, skončil som. Prosím, otvorte rozpravu, do ktorej sa hlásim ako prvý.
Bagačka, Michal, poslanec NR SR (2014-07-01):
Ďakujem. Teraz pristúpime k hlasovaniu o návrhoch z rozpravy. Dajte, prosím, hlasovať o návrhu pani poslankyne Mezenskej.
Raši, Richard, podpredseda vlády SR pre investície a informatizáciu (2019-10-24):
Ďakujem veľmi pekne a príjemný deň, príjemné popoludnie prajem. Vážený pán podpredseda Národnej rady, vážení členovia, ctené, členovia vlády ešte nie, vážený pán člen vlády, ctené dámy poslankyne, vážení páni poslanci, dovoľte mi, aby som z poverenia predsedu vlády Slovenskej republiky a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný je podpredseda vlády a minister životného prostredia Slovenskej republiky Lázsló Sólymos, je na zahraničnej pracovnej ceste, zastupuje ho minister dopravy a výstavby Árpád Érsek. Minister zahraničných vecí a európskych záležitostí Miroslav Lajčák má zahraničnú pracovnú cestu a zastúpim ho pri odpovediach na jeho otázky ja. Pán minister práce a sociálnych vecí Ján Richter, jeho by zastúpila pani ministerka Andrea Kalavská. Pani ministerku Ľubicu Laššákovú zastúpi tak isto pán minister dopravy a výstavby Árpád Érsek. Pani podpredsedníčka vlády a ministerka pôdohospodárstva a rozvoja vidieka, na ňu otázky nie sú, na Gabrielu Matečnú. Na pani ministerku vnútra Denisu Sakovú tak isto otázky nie sú. Na pána ministra obrany Gajdoša tak isto otázky nie sú, ani na pani ministerku školstva, vedy, výskumu a športu Martinu Lubyovú. Ďakujem pekne, pán podpredseda.
Jurinová, Erika, podpredsedníčka NR SR (2013-12-16):
Pýtam sa, či je všeobecný súhlas s takouto požiadavkou. Áno. Ďakujem, takže spájame rozpravu k tlači 766 a 767. Takže pristúpime k návrhu poslanca Petra Osuského na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov. Návrh ústavného zákona má tlač 766, návrh na jeho pridelenie na prerokovanie výborom je v rozhodnutí č. 741. Dávam slovo poslancovi Petrovi Osuskému, ktorý prednesie návrh ústavného zákona, a zároveň teda budeme hovoriť aj o prvom čítaní návrhu pána poslanca Petra Osuského na vydanie zákona, ktorým sa mení zákon č. 300/2005 Z. z. Trestný zákon v znení neskorších predpisov a o zmene niektorých zákonov. Tento návrh zákona je uverejnený ako tlač 767, návrh na jeho pridelenie na prerokovanie výborom bol v rozhodnutí č. 742. Takže nech sa páči, pán poslanec Osuský, uveďte tieto dva návrhy zákonov. (Rokovanie o návrhu poslanca Národnej rady Slovenskej republiky Petra Osuského na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 766, a návrhu poslanca Národnej rady Slovenskej republiky Petra Osuského na vydanie zákona, ktorým sa mení zákon č. 300/2005 Z. z. Trestný zákon v znení neskorších predpisov a o zmene niektorých zákonov , tlač 767.)
Verešová, Anna, poslankyňa NR SR (2016-04-19):
Ďakujem za slovo. Ďakujem poslancovi Pčolinskému za jeho príspevok. V časti pôdohospodárska politika v programovom vyhlásení vlády je písané o zvýšení potravinovej bezpečnosti Slovenskej republiky. Ja ako rodič aj starý rodič si želám zabezpečenie potravinovej spoločnosti občanov Slovenskej republiky, nie len zvýšenie bezpečnosti potravinovej. A čo sa týka podielu slovenských potravinárskych výrobkov z domácich surovín na spotrebiteľského trhu, stretávam sa s drobnými poľnohospodármi, ktorí podnikajú v tejto oblasti a naozaj plačú nad tým, že po rokoch takej čestnej a veľmi tvrdej roboty budú musieť skončiť s týmto podnikaním, lebo o ich výrobky nie je záujem na našom slovenskom trhu. Viete, tu fakt nejde o to, aby človek mal vysoké školy, aby sme pomáhali našim občanom Slovenskej republiky, tu ide iba o zdravý sedliacky rozum a mať vôľu a prioritu robiť všetko v záujme občanov Slovenskej republiky. V záujme občanov. To je celé.
Paška, Pavol, predseda NR SR (2013-03-19):
(Hlasovanie.) 142 prítomných, 82 bolo za, 2 proti, 58 sa zdržalo. Schválili sme novelu zákona č. 561 o investičnej pomoci. Vážené panie poslankyne, páni poslanci, odhlasovali sme tri prerokované body. Vyhlasujem prestávku do 17.20 a budeme pokračovať v prerušenej rozprave. (Prestávka.) (Po prestávke.)
P. Muránsky, poslanec: (2004-06-18):
Domnievame sa, že existujúci právny stav preukazuje, že vlastníckemu právu k pôde fyzických osôb a náprave krívd, ktoré boli spáchané na tomto majetku fyzickým osobám, poskytuje štát vyššiu právnu ochranu ako náprave krívd spáchaných na majetku cirkví a náboženských spoločností  podľa zákona č. 282/1993 Z. z. v platnom znení, čím považujeme za porušené ústavné práva týchto právnych subjektov a ústavnú rovnosť ochrany vlastníctva. Cieľom predkladaného návrhu zákona je umožniť oprávneným osobám, ktoré nestihli uplatniť svoj nárok v lehote, aby tento mohli uplatniť v novej lehote a aby sa aspoň sčasti poskytla rovnaká právna ochrana fyzickým osobám a vlastníctva cirkvám a náboženským spoločnostiam. Navrhované znenie teda umožní vrátenie majetku do vlastníctva oprávnenej osobe, ktorej nebol vydaný najmä z tých dôvodov, ako zničenia časti cirkevných archívov pri potláčaní cirkví a náboženských spoločností, čo znemožňovalo zabezpečiť úplné doklady oprávnených osôb hlavne v období roku 1994, ktoré boli potrebné na uplatnenie reštitučných nárokov zákonom v stanovených lehotách, nedostatočnej súčinnosti niektorých príslušných terajších inštitúcií, štátnej správy alebo povinných osôb pri získaní potrebných dokladov a nepripravenosti duchovných na správu majetkových vecí v dôsledku 40-ročného útlaku cirkví a náboženských spoločností, čo by som vo svojom vystúpení podčiarkol. Vážené kolegyne, kolegovia, už nebude veľa možností, aby sme sa istým spôsobom zapísali do histórie. Hovorím to bez nejakého nadsadenia a bez teatrálnosti, pretože v budúcnosti zrejme už nebudú prichádzať na pôdu tejto Národnej rady také zákony, ktoré by sa vracali k naprávaniu krívd, ktoré vznikli za minulých režimov. Preto vás všetkých v mene týchto cirkví a náboženských spoločností prosím o podporenie tohto zákona. Ďakujem pekne, pán predsedajúci, skončil som.
Ďuriš Nicholsonová, Lucia, podpredsedníčka NR SR (2016-09-07):
Pani poslankyňa Gaborčáková, nech sa páči s faktickou.
Jurinová, Erika, podpredsedníčka NR SR (2012-09-20):
Ďakujem a, pán Hrnčiar, vy ste sa až po prihlásili. Teraz nebudete. Môžete reagovať kedykoľvek ako predkladateľ, ale ukončíme faktické poznámky. Takže reakcia na faktické, nech sa páči. (Krátka pauza.) Pána poslanca Kuffu zapnite, prosím vás.
Paška, Pavol, predseda NR SR (2013-12-05):
(Hlasovanie.) 134 prítomných, 104 bolo za, 30 sa zdržalo. Návrh sme schválili.
Jurčík, Ľudovít, poslanec NR SR (2010-12-08):
Vážený pán predsedajúci, v rozprave nevystúpil žiaden kolega, kolegyňa. Pán predsedajúci, dajte, prosím, hlasovať o pozmeňujúcich návrhoch a doplňujúcich zo spoločnej správy, a to o bodoch 1 a 2 spoločne s odporúčaním gestorského výboru schváliť.
Pročko, Jozef, poslanec NR SR (2024-01-18):
Ďakujem pekne. Hovoril si o Suskovi, ktorého na Havaji volajú pepa halepaku. Susko kritizoval naozaj v minulom volebnom období veľmi silne skrátené legislatívne konania, pretože podľa neho neohrozovali životy ani hospodárstvo. Teraz sa Susko zmenil. A povedal si, že Susko podľa teba nemôže byť nečestný. Takže je čestný? Môže čestný minister spravodlivosti dopustiť, aby obvinení, obvinení advokáti robili zákon, ktorý im pomôže?! Môže čestný minister spravodlivosti dopustiť, aby sa znížili tresty, keď ukradneš 20 mil., tak dostaneš podmienku?! Môže čestný minister spravodlivosti dopustiť to, že sa nebudú grázli báť chodiť vykrádať nám naše domy, lebo bude priestupok?! A keď takéhoto grázla stretnete, tak vás grázel odstrelí, odbachne, môže toto čestný človek dopustiť?! Pre mňa Susko skončil. On nie je čestný, on je pepa halepaku, on je užitočný Ficov mopslík. To, čo Fico prikáže, to, čo prikážu obvinení advokáti, veď ten chudák, ten chudák to ani nepísal, dal to písať obvineným ľuďom! To je taká hanba, Susko, vy sa hanbite sám pred sebou! Vy ste hanba Slovenska! A hovoril si tuná o Dankovi, o tom, že nebudeš ho spomínať. No vieš, ja si myslím, že naozaj by mala byť spravodlivosť. Tak Danko už mal sedieť dávno v CPZ-ke po tom zákroku, tak ako obyčajný človek. Aj tu v tejto sále porozprávali, že sa bude dodržiavať, dodržiavať všetko. Tak, pán Danko, keď ste taký čestný, tak ste mali prerušiť schôdzu. Ale vy ste tamto išli dozadu a tam ste si telefonovali. Kľudne, klíďo-píďo, lebo ty ste, vy ste ten rovný medzi rovnejšími. A hovoril si o Ficovi a o extrémizme. No tak Fico naozaj hovoril, keď sem prišiel Kotleba, že on bude budovať hrádzu proti extrémizmu. Čo urobil? Chodil, on chodil za Kotlebom a podávali si ruky. So Sujom sa objímal aj s fašistami. Hanba vám, Susko, vy ste, vy ste pre mňa taká hanba ako nikto!
V. Novotný, poslanec: (2008-07-02):
Predseda Národnej rady Slovenskej republiky rozhodnutím č. 690 zo 16. júna 2008 pridelil  správu o plánovaných organizačných zmenách v rezorte zdravotníctva vrátane Detskej fakultnej nemocnice v Bratislave na prerokovanie Výboru Národnej rady Slovenskej republiky pre zdravotníctvo s termínom do 20. júna 2008 s tým, že výbor podá správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Výbor Národnej rady Slovenskej republiky pre zdravotníctvo prerokoval správu o plánovaných organizačných zmenách dňa 19. júna 2008 a svojím uznesením č. 104 zobral správu na vedomie a odporučil Národnej rade Slovenskej republiky predloženú správu vziať na vedomie. Výbor Národnej rady Slovenskej republiky pre zdravotníctvo poveril poslanca Viliama Novotného predniesť správu o výsledku prerokovania uvedeného materiálu vo výbore, ako i návrh na uznesenie Národnej rady Slovenskej republiky. Súčasťou správy je návrh uznesenia Národnej rady Slovenskej republiky, je veľmi jednoduchý. Návrh uznesenia  k správe o  plánovaných organizačných zmenách. „Národná rada berie na vedomie správu o plánovaných organizačných zmenách v rezorte zdravotníctva vrátane Detskej fakultnej nemocnice v Bratislave.“ Vážená pani podpredsedníčka, skončil som. Prosím, otvorte rozpravu, do ktorej sa hlásim ako prvý.
Mihalik, Marcel, poslanec NR SR (2021-12-02):
Pán predseda, keďže sme hlasovali o bodoch zo spoločnej správy, ako aj o pozmeňujúcom a doplňujúcom návrhu, dajte teraz, prosím, hlasovať o tom, že prerokovaný návrh zákona prerokujeme v treťom čítaní ihneď.
A. Bobrík, poslanec: (2007-10-25):
Aby to bolo jasné, tak to prečítam celé. Odsek 6 potom znie takto: „(6) Ak po splnení povinnosti uvedenej v ods. 1 písm. b) je pri verejnom zdravotnom poistení výsledkom hospodárenia kladný výsledok, možno ho použiť len na úhradu v rozsahu ustanovenom osobitným predpisom.“ A to je ten odkaz na 25-ku, ktorá je a je to vlastne odkaz na zákon 577/2004 o poskytovaní, o rozsahu zdravotnej starostlivosti, a to najneskôr do konca kalendárneho roku nasledujúceho po kalendárnom roku, za ktorý sa kladný hospodársky výsledok vytvoril a spôsobom, ktorý by neohrozoval sústavné a účinné plnenie povinnosti zdravotnej poisťovne zabezpečovať pre poistencov dostupnosť zdravotnej starostlivosti podľa tohto zákona ods. 1 písm. a) a nebol by v rozpore s povinnosťou zdravotnej poisťovne uhrádzať poskytnutú zdravotnú starostlivosť riadne a včas. Znovu len to, čo som včera povedal, zdôrazňujem presne tak, o čo tu ide. Ide tu o zisk poisťovní. Aj pánovi Lipšicovi, aj pánom ostatným z opozície, naozaj sa tu asi pohybovali. Našťastie neviem, ja som spal dobre, bez problémov, že sa tu pohybovali osoby, ktoré by mohli ovplyvňovať, ale určite asi ovplyvňovali tých, ktorí ten zisk im chceli zachovať, aby ho zachovali. Ja som navrhoval, aby sa vrátil do systému kompletne tak, ako je vytvorený. To je celé aj politické moje zmýšľanie. Čiže, v tomto to je. Myslím si, že sa otvorila rozprava a je tu priestor na to, aby mohla byť diskusia. Takže by som bol nerád, keby ste obviňovali stále v tom, že nechceme a bojíme sa, pán Janiš, diskutovať.  Ide o zákon 577 o poskytovaní, o úhradách za zdravotnú starostlivosť poskytovanú a je tu vlastne v tom zmysle tá zmena, aby sme zahrnuli preventívne prehliadky, neodkladnú zdravotnú starostlivosť, lieky, zdravotnícke pomôcky, dietetické potraviny a kúpeľnú starostlivosť. To je celá zdravotná poskytovaná služba. Ďakujem, pán predsedajúci. To je z mojej strany všetko.
Baláž, Radovan, poslanec NR SR (2019-10-17):
Ďakujem pekne za slovo. Pani kolegyňa Shahzad, začnem vami, vy ste sa tam zamerali na ten pozmeňujúci návrh, ktorý bude podaný, a nechceme meniť ten spôsob ohľadom tej materskej, rodičovskej dovolenky, pretože vtedy dostáva, keď je mamička na materskej alebo rodičovskej, dostáva príspevok zo Sociálnej poisťovne, nedostáva od zamestnávateľa. Čiže z tohto dôvodu nám príde trošku nelogické, ak je platená zo štátu, nazvime to tak, tak prečo by mala poberať výhody aj od svojho zamestnávateľa, keď v podstate jej, nazveme to príspevok, dáva štát prostredníctvom svojich organizácií. A, pán kolega Mihál, k tým daniam, súhlasím s vami. Je to na veľmi širokú diskusiu. Ja dúfam, že v budúcom volebnom období takáto diskusia prebehne naprieč všetkými politickými stranami, aby tu bol stabilný daňový systém, ktorý bude spravodlivý aj voči tým, ktorých sa to bude týkať, aj tých, ktorí budú poberať. My si tiež myslíme, že treba sa zamerať aj na tých, ktorí sú veľkí a bohatí, napr. banky a bankový odvod, pretože dobre vieme, že bankový sektor ako jediný z finančného sektoru ako takého, koniec koncov sme mali na poslednom výbore pre financie a rozpočet správu Národnej banky za prvý polrok a tam jasne bolo deklarované, že banky každý rok zvyšujú svoju ziskovosť jednoducho a narastajú ich tržby, zvyšujú poplatky. Tak si myslíme, že by tie peniaze nemali odchádzať do cudziny, pretože všetky banky sú v zahraničných rukách, a mali by zostať na Slovensku. Preto aj ten zámer, ktorým chceme presadiť, aby bankový odvod bol zachovaný aj po roku 2020, naďalej pretrval. A určite by sme sa mali zamerať aj na tie spoločnosti, ktoré tie peniaze majú a jednoducho musíme nájsť spôsob a systém, ako tie peniaze zamedziť, ako tie peniaze dostať a nechať ich na Slovensku, keď tu na Slovensku tie obraty, tržby vznikajú. Ďakujem.
Hrušovský, Pavol, podpredseda NR SR (2011-02-03):
Hlasujeme, páni poslanci, o návrhu prerokovať zákon vo výboroch, určiť gestorský výbor ako aj lehotu, v ktorom výbory návrh prerokujú. (Hlasovanie.) 146 prítomných, 80 za návrh, 65 sa zdržalo, 1 nehlasoval. Návrh sme schválili. Poprosím teraz pani poslankyňu Aštaryovú, aby z poverenia výboru pre financie a rozpočet predložila Národnej rade návrh uznesení k návrhu poslanca Ivana Štefanca, ktorý navrhol zmeniť zákon o dani z príjmov, ktorý prerokovávame ako tlač 225. Pani poslankyňa, prosím o návrh. (Hlasovanie o návrhu poslanca Národnej rady Slovenskej republiky Ivana Štefanca na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 225.)
Bugár, Béla, podpredseda NR SR (2011-02-03):
Ako posledný v rozprave vystúpi, pán poslanec Faič. Nech sa páči.
Brocka, Július, poslanec NR SR (2014-03-20):
Ďakujem. Pán kolega Gál, ja reagujem na tie vaše slová, citujem, „aby nebolo všetko jednoliate“. Áno, pán kolega, preto KDH v prezidentských voľbách v druhom kole podporuje Andreja Kisku, a nie Roberta Fica, opakujem, nie Roberta Fica.
Zmajkovičová, Renáta, podpredsedníčka NR SR (2012-05-10):
S ďalšou reakciou pán poslanec Muňko.
Figeľ, Ján, podpredseda NR SR (2013-10-17):
Ďakujem pekne. Na toto vystúpenie nie sú žiadne faktické poznámky. Takže vyhlasujem všeobecnú rozpravu za skončenú Pán minister, chcete sa vyjadriť? (Reakcie z pléna.) Aha, pardon, pardon. Takže sorry. Ešte ústna časť rozpravy, nech sa páči. Áno, s tým „erkom“ je to správne. Takže traja páni poslanci, Kollár, Hraško a Zajac. Prvý v poradí Jozef Kollár. Nech sa páči.
Blanár, Juraj, podpredseda NR SR (2021-02-25):
Pán poslanec Stanislav Mizík.
Kollár, Jozef, poslanec NR SR (2011-07-12):
Ďakujem pekne. Vážený pán predsedajúci, vážený pán podpredseda vlády, dámy a páni, dovoľte, aby som predniesol pozmeňujúci návrh k vládnemu návrhu zákona, ktorým sa mení a dopĺňa zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov, tlač 343. Na základe § 82 ods. 2 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov podávam tento pozmeňujúci návrh. V čl. V sa slová „1. augusta 2011“ nahrádzajú slovami „1. septembra 2011“. Ide o rešpektovanie ústavnej právomoci prezidenta Slovenskej republiky v zmysle čl. 102 písm. f) Ústavy Slovenskej republiky. Ďakujem pekne.
J. Valocký, poslanec: (2006-10-18):
Chcel by som povedať, že v týchto § 18 až § 20 je taxatívne vymenovaná pôsobnosť úradu, čiže si predstavte, keď bolo tu v diskusných príspevkoch hovorené, že teda, aby sme sa zachovali ako chlapi, aby sme povedali teoreticky, ak úrad prestane plniť § 18 až § 20 a teoreticky nebude robiť nič, tak nie je možné predsedu úradu odvolať. Ja by som povedal pani poslankyni Sabolovej, hovorila myslím, že máme chuť pomoci, potom neviem, či to ona hovorila, že aký je názor ministerstva. Názor ministerstva je jasný. Ak má minister a vláda zodpovedať za slovenské zdravotníctvo, tak musí mať možnosť i vstupovať do činnosti, ktoré skutočne so zdravotníctvom súvisia. Iste, je to vaše právo, tak ako je moje právo hovoriť, tak aj vaše. Pán poslanec Janiš, vám by som povedal iba toľko. Slovenský národ a verejnosť si už zvykla na to, že za 8 rokov ja som vás vnímal alebo myslím, že minulé 4 roky vnímal ako občan ešte, už som si zvykol, že ste odborník na všetko a chcel by som vám iba povedať toľko, že opäť ste využili svoje vystúpenie na politický prejav a spŕšku ideologických nezmyslov. To je všetko. Ďakujem veľmi pekne.
Paška, Pavol, predseda NR SR (2012-07-25):
Vážené panie poslankyne, páni poslanci, poprosím vás o zaujatie miesta, aby sme mohli hlasovať o prerokovaných bodoch. Dámy a páni, budeme teraz hlasovať o prerokovaných bodoch programu. Poprosím pani poslankyňu Obrimčákovú, aby ako určená spravodajkyňa uviedla hlasovanie v prvom čítaní o vládnom návrhu zákona, ktorým sa dopĺňa zákon č. 184 o odbornom vzdelávaní a príprave. Je to tlač 121. (Hlasovanie o vládnom návrhu zákona, ktorým sa mení a dopĺňa zákon č. 184/2009 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony , tlač 121.)
Figeľ, Ján, podpredseda NR SR (2014-10-21):
S reakciou, nech sa páči, Jozef Viskupič.
Ďuriš Nicholsonová, Lucia, podpredsedníčka NR SR (2017-03-30):
Aj ďalšiu otázku položila pani poslankyňa Simona Petrík na vás, pán minister kultúry, a tá otázka znie: „Prekladateľ z Bratislavy sa pýta: Jedna zo štyroch kodifikačných príručiek je Morfológia slovenského jazyka z roku 1966. V klube prekladateľov však máme jednotný názor, a to, že 50 rokov stará kodifikačná príručka vôbec nestačí, nevyhovuje našim potrebám. Rovnako to pociťujeme s inou kodifikačnou príručkou, Krátkym slovníkom slovenského jazyka, ktorý má len 60-tisíc slov, čo je veľmi málo. Najväčší viaczväzkový Slovník súčasného slovenského jazyka ministerstvo nepovažuje za kodifikačný slovník a neodporúča ho používať. Kto o týchto veciach na ministerstve rozhoduje a môžeme byť sankcionovaní, ak sa budeme pri prekladoch riadiť modernejšími príručkami?“ Nech sa páči, pán minister.
Šmilňák, Martin, poslanec NR SR (2024-01-11):
Pozdravujem, pán kolega, budem reagovať na vás. K tomu, čo ste povedali, ste začali tým, že okrem nespravodlivosti že nám hrozia značné hospodárske škody, ja ako, ako školák, ako riaditeľ, učiteľ, pedagóg sa s tým stretávam denne, že tí najkvalitnejší nám už teraz odchádzajú a jeden z dôvodov, prečo nám odchádzajú, je práve situácia a prostredie, v akom sa nachádzame, ľudia sú frustrovaní, ako u nás funguje vymožiteľnosť práva. Ja som dúfal, že práve tomu sa budú viacej venovať v súvislosti s Trestným poriadkom a s Trestným zákonom, ale nie. V zrýchlenom konaní tu dochádza k takýmto veciam ako je súbeh zníženia doby premlčania, zníženie trestných sadzieb a potom zvýšenie tých horných hraníc jednotlivých kategórií škôd a toto je de facto pozvánka pre gaunerov, lebo mnohí z nich, ak sa toto prijme, tak vyviaznu, vyviaznu buď beztrestne, s podmienkou alebo so značne zníženým trestom. To net... netvrdíme to iba my, európska komisárka pani Laura Kövesi vraví o tom, že ak tieto kroky proste naša vláda uplatní, tak dôjde k faktickej amnestii a v značnom počte aktívnych vyšetrovaní podvodov poškodzujúcich finančné záujmy EÚ na území Slovenska. Čiže ten varovný prst, to neni opozícia, ktorá sa tu, ktorá sa tu vyhráva, ale, ale autority z vonkajšieho sveta vám musia pripomenúť, aby ste toto nerobili, nie v takom rozsahu a nie takouto formou. My sme za aproximáciu trestov a za harmonizáciu, ale nie za toto. Ďakujem.
Laurenčík, Milan, podpredseda NR SR (2020-04-20):
Ďakujem pekne, pán minister. Prosím, zaujmite miesto pre navrhovateľov. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, predsedovi tohto výboru poslancovi Richardovi Vašečkovi.
F. Mikloško, poslanec: (2006-03-15):
Gestorský výbor na základe uznesení výborov, ktoré predkladaný návrh prerokovali, odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s návrhom na ratifikáciu Dohovoru na ochranu nehmotného kultúrneho dedičstva – UNESCO. Návrh uznesenia znie takto: „Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Dohovorom na ochranu nehmotného kultúrneho dedičstva.“ Skončil som, pán predsedajúci.
P. Hrušovský, podpredseda NR SR: (2001-09-17):
(Hlasovanie) Prítomných je 105 poslancov, za 92, zdržalo sa 10, nehlasovali 3. Návrh sme schválili. Ďalší návrh.
B. Bugár, podpredseda NR SR: (2004-06-29):
Vyhlasujem rozpravu o tomto bode programu za skončenú. Pán podpredseda vlády, chcete zaujať stanovisko k rozprave? Nech sa páči.
Novotný, Viliam, poslanec NR SR (2013-10-30):
Ďakujem pekne. Ďakujem pekne aj pánovi poslancovi Hlinovi, že vystúpil k tomuto návrhu zákona, budem sa držať len naozaj merita môjho návrhu. Ale najprv jedna poznámka k tomu, čo povedal, že možno by mi niekto namietal, že po zdravotníctve riešim aj cesty druhej a tretej triedy. Tak len na dovysvetlenie, bol som poslancom Košického samosprávneho kraja tri funkčné obdobia, takže túto problematiku veľmi detailne ako poslanec košickej VÚC-ky poznám, a teraz už nekandidujem, takže nerobím si predvolebnú kampaň, keď ma chce niekto obviniť z toho. Pripravil som to naozaj v spolupráci s odborníkom, aj v spolupráci s bývalým ministrom vnútra Martinom Padom, takisto poslancom Košického samosprávneho kraja, ktorý sa v tom vyzná omnoho lepšie ako ja. A považujem to – a to by som chcel podčiarknuť vo vašom vystúpení – za veľmi jednoduché riešenie, ktoré nestojí veľa peňazí, dokonca myslím si, že obecná polícia v rámci svojich kompetencií by to mohla ľahučko vykonávať. Narážame trošku na problém, nie je to dokonalé, súhlasím s vami, pretože my nemáme regionálnu, krajskú políciu nemáme, čiže je otázne, že obecná polícia mimo kataster svojej obce, mesta to nemôže vykonávať, čiže nie je to dokonalý návrh, ale je to vždy lepšie ako to, čo máme teraz, že to necháme na pleciach Policajného zboru a Policajný zbor jednoducho nemá na to kapacity, nestíha to. Tá moja druhá poznámka k tomu je to, že obecná polícia ako orgán samosprávy predsa má chrániť majetok samosprávy a hovoríme o majetku samosprávy, preto aj v dopadoch tohto poslaneckého návrhu zákona konštatujem, že to bude mať vysoko pozitívny dopad na verejné zdroje, predovšetkým na hospodárenie samosprávnych krajov, miest a obcí. Čiže za malé peniaze dokážeme ochrániť aspoň čiastočne tieto cesty, čo si myslím, že je veľmi elegantný návrh. Takže ďakujem za podporu.
Brocka, Július, poslanec NR SR (2014-09-09):
Pán minister, začali ste svoje vystúpenie tým, že emócie bokom, lebo riešime vážnu vec. No a aj vaše vystúpenie teda nebolo bez emócií. Hovorili ste o potrebe medzigeneračnej solidarity a o súdržnosti spoločnosti, o tej solidarite medzi staršími a mladšími a hovorili ste aj o tom, že aj mladým idete pomáhať, lebo ste si zistili prieskumom, že 60 % študentov, ktorí pracujú na dohody, pracujú preto, lebo musia, ak chcú študovať, a prichádzate s návrhom, ktorý budeme neskôr prerokúvať, ako zvyšujete hranicu príjmu, od ktorej budú tieto dohody o študentskej práci oslobodené od povinných odvodov. No, pán minister, ale dobré ráno. Veď opozícia opakovane toto navrhovala. Vy ste na to prišli až teraz? Že takto treba pomôcť tým sociálne znevýhodneným študentom a mladým ľuďom, aby teda mohli študovať, že im treba takto pomôcť? Veď vaši poslanci a vy vo vláde ste tieto návrhy, ktoré opozícia opakovane predkladala, vy ste doteraz nepodporili. A zrazu ako prichádzate s tými návrhmi, ako keby to boli vaše nápady. Ja teraz, naozaj sa mi, to dotvára ten obraz, že ide komunálna kampaň. Idú komunálne voľby a každý musí priložiť nejakú, ruku k dielu, a toto je váš príspevok. Ale čo je škandál a nehoráznosť, že vaša väčšina, poslanci za SMER jedenásť bodov opozičných poslancov vyradili zo schôdze, a pritom sú to návrhy, ktoré chcú šetriť verejné výdavky, verejné financie, ktoré sú čistým plytvaním verejných zdrojov.
Laššáková, Jana, podpredsedníčka NR SR (2015-05-26):
Chcete vystúpiť v rozprave či mať záverečné slovo? (Reakcia z pléna.) Tak vyhlasujem všeobecnú rozpravu za skončenú. Chce k rozprave zaujať stanovisko navrhovateľ? (Reakcia navrhovateľa.) Áno, nech sa páči, máte slovo.
Stančík, Andrej, poslanec NR SR (2021-11-11):
Ďakujem za slovo. Pani Vaľová, toto bolo 8 minút mlátenia prázdnej slamy a znôžky nezmyslov, hlúpostí, konšpirácií a vytrhnutia z kontextu. A to je vlastne ukážka toho, ako opozícia celý čas robí z pandémie politiku, šíri konšpirácie, dezinformácie, len aby boli za pekných. A to, že sú plné nemocnice, im je úplne jedno, lebo ide o percentíčka. Gratulujem! Vy s... vy ste hovorili teraz o Nemecku a teraz som si len prečítal článok. Neočkovaní si budú platiť testy a stratia aj plat v karanténe, takže toľkoto k Nemecku a toľkoto k opatreniam v Nemecku, a vy poviete, že to médiá klamú, takže tým sa vlastne ani argumentovať nedá, lebo vaša nejaká kamarátka vám povedala niečo iné. Nevadí. Znova. Prevádzky sú v čiernych okresoch zatvorené podľa platného covid automatu, ktorý tu už máme v podstate od januára. My čo sa snažíme spraviť, je, že týmito opatreniami umožníme aj v tých čiernych okresoch, aby bolo otvorené, samozrejme, pre zaočkovaných, pretože inak sa to nedá. Bohužiaľ, sú to hlavne nezaočkovaní, kto vo veľkom plnia nemocnice. A áno, očkovaný to môže dostať aj prenášať, ale tá šanca, že skončí v nemocnici, je násobne nižšia. A o tom to celé je a vy to buď neviete, alebo dobre viete a ľuďom budete naďalej klamať, aby ste z toho vybíjali politické bodíky. A na záver len asi výzva pre pána ministra, konečne prestaňte jesť tie jogurty s müsli, lebo to pani Vaľovú irituje.
Grendel, Gábor, podpredseda NR SR (2020-04-28):
Pán poslanec Kotleba.
Bublavý, Dušan, poslanec NR SR (2019-03-27):
Ďakujem za slovo. Pani kolegyňa, váš celý diskusný príspevok bol mimo nášho návrhu a neriešil nič podstatné k tomu, čomu sme my sa rozhodli spolu s kolegami, prečo sme navrhli, aby ministerstvo vnútra bolo stavebným úradom. A to, že klientske centrum u vás vo vašom regióne nefunguje, to určite nie je na vine minister Kaliňák, ktorého ste tu spomínali. Ja musím povedať, že v Novom Meste nad Váhom, v našom regióne, funguje veľmi dobre klientske centrum, lebo to záleží aj od organizácie práce a od šikovnosti okresného prednostu. Ono, keď spomínate všetky faktory, že niečo nie je územným rozhodnutím. Viete, sú dve časti stavebného konania, kde sa prijímajú územné rozhodnutia, ale aj samotné stavebné konanie, čiže stavebné povolenie. To na dve časti treba rozdeliť. Teraz neviem, čo vaše klientske centrum má; či nemá územné rozhodnutie a nemá stavebné povolenie, nemá ani kolaudáciu, nič som sa z toho nedozvedel nejak odborne, ale hovorím, že to bol úplne mimo nášho návrhu ten váš diskusný príspevok. To len aby ste pošpinili ministerstvo vnútra, nič iné.
Kosová, Ingrid, poslankyňa NR SR (2024-05-02):
Mária, ty si spomenula vo svojej rozprave a vlastne sme to počuli už aj predtým v tých predchádzajúcich faktických poznámkach, že dochádza tu aj k určitému nepochopeniu a nerešpektovaniu konceptu rodu. A musím sa priznať, že ja celkom dobre nerozumiem tým argumentáciám, ktoré vedú vlastne k nerešpektovaniu rodu a rodovej identity ako základného ľudského práva a celkovo celého toho konceptu, lebo viete, ono to vychádza z toho, že Simone de Beauvoir povedala, že ženami sa nerodíme, ale ženami sa stávame. A znamená to vlastne, že keď sa narodíte ako malé bábätko, tak ešte nie ste socializovaný a nemáte tie modely správania, sociálneho chovania ako žena alebo muž, teda sa nespája vaše správanie s tou sociálnou rolou alebo s pohlavím, ktoré máte. A v procese tej socializácie, učenia, napodobnenia vlastne získavate svoju rodovú identitu a často sa ale stáva, alebo niekedy sa stáva, že táto rodová identita je úplne odlišná ako vaše pohlavie, a preto feministky a feministi odlíšili pojmy rod a pohlavie, pretože pohlavie a rod môžu byť niekedy aj v kolízii. A neexistuje, že nikto z nás nemá možno tak trochu aj mužských, aj ženských vlastností naraz. Takže nerozumiem tomu a budem rada, keď sa o tom budeme debatovať. A vrátila by som sa teda aj k tomu, že v zmysle definície Rady Európy práve toto právne uznanie rodu zahŕňa napríklad aj zmenu mena, pohlavných alebo rodových markerov a ďalších súvisiacich informácií, ktoré môžu byť premietnuté v priezvisku, identifikačných číslach na účely sociálneho zabezpečenia alebo rodných číslach, tituloch a podobne. Preto vás prosím, stiahnite tento ubližujúci zákon a rešpektujte ľudské práva.
Mičovský, Ján, poslanec NR SR (2023-02-08):
Ďakujem za slovo. Vážený pán predseda, prosím, dajte hlasovať o tom, Národná rada v súlade s rozhodnutím vaším prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Blanár, Juraj, podpredseda NR SR (2021-11-09):
Ďakujem všetkým za faktické poznámky. Pán poslanec Šefčík, len pre vaše vysvetlenie, vždy v rokovacom poriadku aj pred novelou, aj po novele, bolo toto ustanovenie, že je potrebné prečítať ten procedurálny návrh aj za pultom, len sa niečo upravilo, že sa dal čas na jeho prečítanie mimo limit vášho vystúpenia. To je jediné. Čiže, pán Šefčík, ja viem, že máte snahu vždy všetko zvaľovať na tých predchádzajúcich, ale toto sa vám opäť nepodarilo. Ale som rád, že sme sa minimálne zhodli v tom, čo ste hovorili v súvislosti s tým, ako pán spravodajca vystúpil voči pani navrhovateľke. No a, pani kolegyňa Cigániková, viete, ja mám rád, keď každý formuluje svoje stanovisko a rešpektujem, aj keď s ním nesúhlasím. A tak by to malo byť. A vy sa prezentujete ako obhajkyňa práv žien a tak ďalej, a preto som očakával, že ako prvé, čo poviete, tak poprosíte vášho kolegu, aby sa ospravedlnil pani Záborskej za to, ako to urobil. To som prvé očakával, že urobíte, lebo to by bolo autentické, že naozaj to myslíte vážne, lebo takto to vyzerá tak, že nie sú ženy ako ženy, lebo keď pani Záborská má iný názor, tak už k nej pristupujete trošku ináč. No a ten záver, ktorý ste teda urobili, lebo ten úvod beriem a myslím si, že na tom sa zhodneme, ale to je tak úbohé. To vy neviete ináč skončiť, len pri zlodejinách? To hádam nemyslíte vážne. Máte na mysli zlodejiny 24 mil. pána Krajniaka alebo niekoľko desiatok, sto miliónov nákup antigénových testov firme blízkej vášmu predsedovi Sulíkovi? A mám pokračovať ďalej? Pani Cigániková, veď vám to už nikto neverí. Chcete zakrývať tie vaše prešľapy neustálym odvolávaním sa na nás. To vám nikto neverí.
Kozelová, Monika, poslankyňa NR SR (2023-03-23):
Ja chcem povedať, že pani poslankyňa Zemanová bola k veci a, Jozef, neviem, či si ty počúval, vlastne to moje vystúpenie, lebo polovicu z toho som citovala pápeža Františka. Tak to len tak mimochodom. Áno, máš pravdu, všade sa nájdu aj zlí, aj dobrí ľudia. Aj v OĽANO, aj v Demokratoch, aj všade. Naozaj všade. Takže verím, že si mal dobré úmysly s touto faktickou, ale evidentne si nepočúval, čo som hovorila. Vracala som sa k histórii, kde to vzniklo a od ktorého momentu začali homosexuáli prekážať. Hovorila som o tom, že to bolo na prelome 4. a 5. storočia. Dovtedy to nikomu nevadilo. Po pravde, keby sa tuto väčšina z týchto ľudí pozrela, ako to vyzeralo v rímskych légiách, tak by si to museli hodiť, lebo tam bol homosexualita úplne bežná a bola to súčasť vojnového života. Takže netvárme sa, že homosexualita vznikla teraz, lebo to nie je pravda. Nie je to pravda. Ja len pevne verím, že tá tolerancia, ku ktorej pápež vyzýva celú dobu, že tá tolerancia príde raz aj sem a že budeme tolerantní tak voči kresťanom, ako voči hinduistom, takisto aj voči, dajme tomu, ľuďom, práve voči LGBTI komunite a ku všetkým ostatným menšinám, ktoré tu máme. Čiže ja ďakujem všetkým, ktorí zajtra tento návrh nepodporia.
Pellegrini, Peter, predseda NR SR (2023-11-15):
Ďakujem pekne. Prerušujem rokovanie do 14. hodiny. Začneme vystúpením pána poslanca Valáška. A pre členov poslaneckého grémia už dopredu avizujem, že na 17. hodinu zvolávam krátke organizačno-technické poslanecké grémium. Na sedemnástu vzadu, tak ako obvykle. Dnes o sedemnástej. Ďakujem. Dobrú chuť k obedu. (Prerušenie rokovania o 12.07 hodine.) (Pokračovanie rokovania o 14.00 hodine.)